Държавен вестник, бр. 55, 2025 г., стр. 33

БРОЙ  55	
Д Ъ Р Ж А В Е Н  В Е С Т Н И К 	
СТР.  33   
2. разработва вътрешни документи за ос­
вобождаване на материали от регулаторен 
контрол съобразно нормативните изисквания 
и съблюдава прилагането им;
3. подготвя документи във връзка с полу­
чаването и контролира сроковете на издадени 
на предприятието лицензии и разрешения 
съгласно изискванията на общото и специ­
алното законодателство;
4. осъществява независим вътрешен кон­
трол за ядрена безопасност и отговаря за 
спазване изискванията на нормативните 
актове и изпълнението на предписанията на 
специализираните държавни контролни органи 
за ядрена безопасност;
5. организира, ръководи и контролира 
дейността на предприятието в съответствие 
с изискванията за ядрена, производствена и 
трудова безопасност и радиационна защита и 
предлага мерки за подобрения или коригиращи 
действия при необходимост;
6. осъществява индивидуален дозимет­
ричен контрол и радиационна защита на 
професионално облъчваните лица, извършва 
технологичен радиационен контрол в контро­
лираните зони и непрекъснат автоматизиран 
мониторинг в надзираваната зона и зоната за 
превантивни защитни мерки чрез прилагане 
комплекс от технически и организационни 
мерки и подходяща система за мониторинг 
на тези облъчвания;
7. изготвя периодично информация за 
отчетните данни от инвентаризацията на ра­
диоактивните отпадъци, ядрените материали 
и други източници на йонизиращи лъчения;
8. организира дейността и контролира при­
лагането на мерки за ограничаване дозовото 
натоварване на персонала в съответствие с 
принципа ALARA;
9. осигурява радиационен мониторинг на 
площадките на съоръженията за управление 
на радиоактивни отпадъци;
10. организира и подготвя документи, не­
обходими за уведомяване на АЯР за събития, 
съгласно ЗБИЯЕ и подзаконовите актове, 
както и другите надзорни органи;
11. осигурява лични и колективни средства 
за защита и средства за измерване и дозимет­
ричен контрол, комуникационни, технически, 
транспортни и други средства, позволяващи 
изпълнението на възложените му функции при 
нормални условия и при извънредни ситуации;
12. организира дейностите, осъществява 
методическо ръководство за осигуряване 
единството, проследимостта и точността на 
измерванията, метрологичния контрол, из­
питване, калибриране съгласно приложимите 
стандарти и текущите проверки на средствата 
и системите за измерване (ССИ), включително 
метрологичната експертиза на документите 
при изменения в проекта и доставки на ССИ;
13. разработва, поддържа актуалността, 
анализира и оценява документацията и със­
тоянието на метрологичното осигуряване и 
предлага мерки въз основа на анализа;
14. осъществява независим контрол за 
спазване изискванията на действащите норма­
тивни актове в областта на нерадиационните 
аспекти на околната среда;
15. анализира и организира изпълнението 
на задачите в областта на осигуряване на 
качеството, опазване на околната среда и 
метрологично осигуряване, произтичащи от 
препоръки от независимите проверки, както 
и за разпространение и прилагане на добрите 
международни практики;
16. координира взаимодействието с надзор­
ни, специализирани контролни органи и други 
надзорни органи във връзка с изпълнявани 
дейности по безопасност, здраве, околна среда, 
сигурност, качество и охрана на труда;
17. организира и координира подготовката и 
при необходимост периодичната актуализация 
на доклад за оценка на въздействието върху 
околната среда съгласно и в съответствие с 
изискванията на Закона за опазване на окол­
ната среда (ЗООС);
18. участва в мероприятия за ограничаване 
и ликвидиране на последствията в случай 
на производствени събития или аварийни 
състояния;
19. участва в работата на вътрешните из­
питни комисии за проверка на знанията на 
персонала;
20. анализира и оценява изменения в про­
ектите, конструкциите и технологиите, които 
имат отношение към ядрената безопасност, и 
възлага експертизи, изследвания, проучвания 
и др.;
21. поддържа в актуално състояние ава­
рийните планове за ядрена безопасност и 
организира прилагането им;
22. осигурява функционирането на спе­
циализирано звено за аварийно реагиране, 
включително технически средства за работа 
в условия на тежка радиационна обстановка;
23. поддържа в актуално състояние ава­
рийните планове за физическа безопасност 
на ядрените съоръжения и организира при­
лагането им;
24. участва в радиационните измервания 
за оценка на обстановката в засегнатите от 
аварийната обстановка райони;
25. извършва предварителна оценка за 
определяне на естеството и степента на ра­
диационния риск за професионално облъч­
ваните лица;
26. класифицира работните места по место­
положение въз основа на оценка на очакваните 
годишни дози, вероятността от възникване и 
установява режим на достъп до различните 
зони съгласно радиационния риск и в съот­
ветствие с особеностите на съоръженията 
и източниците на йонизиращи лъчения в 
предприятието;